# Piragüisme als Jocs Olímpics d'estiu de 2024 - C-1 200m Femení

La prova de C-1 200m femenina de Piragüisme en aigües tranquil·les als Jocs Olímpics de París 2024 serà la 2a edició de l'esdeveniment en unes Olimpíades. La prova es disputarà entre el 6 i el 8 d'agost del 2024 a l'Estadi nàutic olímpic de l'Illa de França, situat al municipi francès de Vaires-sur-Marne.
L'estatunidenca Nevin Harrison és la única i vigent campiona de la disciplina olímpica després de guanyar la medalla d'or als Jocs Olímpics de Tòquio 2020. La medalla de plata fou per la canadenca Laurence Vincent-Lapointe i la medalla de bronze la va aconseguir la ucraïnesa Liudmyla Luzan.

## Format

El sistema de competició consisteix en un format de 4 rondes (preliminars, quarts de final, semifinals i final), on les piragüistes competiran entre elles per anar avançant en les diferents curses. Les classificacions de cada ronda depenen en les embarcacions de cada cursa i de la posició final. La distància que hauran de recórrer són 200 metres en una canoa individual i les 3 primeres piragüistes que quedin en les primeres posicions a la final, guanyaran les medalles.

## Classificació

14 piragüistes s'han classificat per la prova olímpica. França, com a país amfitrió, ja estava classificada. Les 8 primeres places es van atorgar en el Campionat del Món de Piragüisme en aigües tranquil·les que es va disputar a Duisburg entre el 23 i el 27 d'agost del 2023. La resta de places s'han guanyat en les competicions continentals repartides de la següent manera: 2 places cadascuna per Europa, Panamèrica i Àsia i 1 plaça per Àfrica i Oceania. Les places s'han assignat als països i després han estat les federacions nacionals qui han corroborat, o no, l'atleta classificat.
| Esdeveniment | Data | Places | País |
| País amfitrió | - | 1 | França |
| Campionat del Món | 23 - 27 agost 2023 | 8 | Cuba |
| Campionat del Món | 23 - 27 agost 2023 | 8 | Espanya |
| Campionat del Món | 23 - 27 agost 2023 | 8 | Xina |
| Campionat del Món | 23 - 27 agost 2023 | 8 | Estats Units |
| Campionat del Món | 23 - 27 agost 2023 | 8 | Xile |
| Campionat del Món | 23 - 27 agost 2023 | 8 | Canadà |
| Campionat del Món | 23 - 27 agost 2023 | 8 | Ucraïna |
| Campionat del Món | 23 - 27 agost 2023 | 8 | Polònia |
| Classificació Àfrica | 23 - 26 novembre 2023 | 1 | Senegal |
| Classificació Oceania | 14 - 18 febrer 2024 | 1 | Guam |
| Classificació Àsia | 18 - 21 abril 2024 | 2 | Uzbekistan |
| Classificació Àsia | 18 - 21 abril 2024 | 2 | Vietnam |
| Classificació Panamèrica | 26 - 28 abril 2024 | 2 | Brasil |
| Classificació Panamèrica | 26 - 28 abril 2024 | 2 | Colòmbia |
| Classificació Europa | 8 - 9 maig 2024 | 2 | Hongria |
| Classificació Europa | 8 - 9 maig 2024 | 2 | Rússia |

## Medaller històric

| Posició | País | | | | Total |
| 1 | Estats Units | 1 | 0 | 0 | 1 |
| 2 | Canadà | 0 | 1 | 0 | 1 |
| 3 | Ucraïna | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 23 maig 2024].
* ↑ «Tokyo 2020 Canoe Sprint Women's Canoe Single 200m Results» (en anglès). olympics.com.
* ↑ «How to qualify for canoe sprint at Paris 2024» (en anglès). olympics.com, 15-10-2022.